بچکند منی لنٹاں شُت ئے بے موسم ءُ بے وانکیءَ
 سد بر نہ کرز اِیت دل منی زھیرانی تئی نازاکیءَ
چونیں کسانیں درورے میر چاکرءِ زورآوری
 پہ مھر ءِ برزیں ماڑی ءُ نیلیں زرءِ جھلانکیءَ
دریاءُ کورءُ چمگءُ شاھجُو نہ ھورءُ کولگے
 نے زُم زُمے پہ شودگءَ ارواھےءِ ناپاکیءَ
دل،تو وتی کدءَ بہ بُو ھرچی تو لوٹے چوں رسیت!
 شگریں کہ تو شاھے نہ ئے پزّوریءُ زوراکیءَ
ھچ چیز چہ تو رد نہ انت مپتین ازاباں کپتگے
 آدم وتی واھگ نہ ئے چے کت کنے وت واکی ءَ
کسءَ نہ مرتگ پیسرءَ بچکندءِ ھمبازانی گم
 نوں چون کنے مھلب بہ گش ارسءِ چشیں بے باکیءَ
 (مھلب